
Lietuvos Raudonojo Kryžiaus draugija


NEPERKANČIOSIOS ORGANIZACIJOS
MOKOMŲJŲ DEFIBRILIATORIŲ, GAIVINIMO MANEKENŲ IR ATSPRINGIMO LIEMENIŲ PIRKIMAS

Pirkimo Nr. VP_29


Lietuvos Raudonojo Kryžiaus draugija (toliau – LRK) skelbia konkursą įsigyti pirmosios pagalbos mokymams skirtą įrangą. 
Konkursas skelbiamas interneto tinklapyje www.redcross.lt. 
Kilus klausimams kreiptis el. paštu uzsakymai@redcross.lt


	Pirkimo objektas  
	Mokomieji išoriniai defibriliatoriai, gaivinimo manekenai ir atspringimo liemenės, skirti pirmosios pagalbos mokymams.

	Pirkimo objekto techniniai ir (ar) funkciniai reikalavimai ir (arba) norimo rezultato apibūdinimas 

	Žr. konkurso sąlygų 1 priedą
Tiekėjas užpildo reikalavimų atitikties lentelę tik toms pirkimo dalims, kurioms teikia pasiūlymą.



	Pirkimo sąlygos 
	Pasiūlymą sudaro pateiktų dokumentų elektroninėje formoje visuma: 

· užpildytas ir pasirašytas 1 priedas – techninė specifikacija;
· gamintojo ir modelio informacija bei prekės vizualas / nuotrauka (visoms siūlomoms dalims), o prireikus – gamintojo techninė informacija;
· užpildyta ir pasirašyta pasiūlymo forma, parengta pagal šio kvietimo 2 priedą;
· jungtinės veiklos sutartis arba tinkamai patvirtinta jos kopija, jei pasiūlymą pateikia jungtinės veiklos sutarties pagrindu veikianti ūkio subjektų grupė.

Pirkimo dalys: Pirkimas skaidomas į tris dalis:
I dalis – automatiniai mokomieji išoriniai defibriliatoriai.
II dalis – gaivinimo manekenai.
III dalis – atspringimo liemenės suaugusiesiems.
Tiekėjas gali teikti pasiūlymą vienai, kelioms arba visoms dalims. Kiekviena dalis vertinama atskirai. LRK gali sudaryti sutartis su skirtingais tiekėjais.

Numatytas kiekis ir biudžetas: 
I dalis – 20 vnt., planuojama vieneto kaina 485 Eur su PVM, iš viso 9 700 Eur su PVM.
II dalis – 20 vnt., planuojama vieneto kaina 235 Eur su PVM, iš viso 4 700 Eur su PVM.
III dalis – 20 vnt., planuojama vieneto kaina 225 Eur su PVM, iš viso 4 500 Eur su PVM.
Bendra planuojama suma – 18 900 Eur su PVM. 

Prekių pristatymas: Į pasiūlymo kainą įskaičiuojamas prekių supakavimas, transportavimas, pristatymas LRK nurodytu adresu, visi su tiekimu susiję mokesčiai ir kitos išlaidos. Pristatymo adresas: Statybininkų g. 12, Kaunas, Lietuvos Raudonojo Kryžiaus draugijos Kauno skyrius.
Pristatymo terminas: per 30 kalendorinių dienų nuo sutarties pasirašymo.
Atitikties patikrinimas – I dalis: Prieš sudarant I dalies pirkimo sutartį, LRK turi teisę paprašyti potencialaus laimėtojo neatlygintinai pateikti išbandyti vieną pasiūlyme nurodyto gamintojo ir modelio mokomąjį defibriliatorių.
Tiekėjas įsipareigoja pateikti įrenginį išbandyti per 7 darbo dienas nuo rašytinio LRK prašymo gavimo dienos. LRK įrenginį išbando per 3 darbo dienas nuo jo gavimo.
Įrenginio pateikimas išbandyti yra nemokamas. Visas su įrenginio pristatymu LRK ir jo atsiėmimu po išbandymo susijusias transportavimo bei kitas išlaidas padengia tiekėjas.
Išbandymo metu tikrinama įrenginio atitiktis pirkimo techninėje specifikacijoje nustatytiems reikalavimams. Apie išbandymo rezultatus ir galimybę atsiimti įrenginį tiekėjas informuojamas raštu. 
Tiekėjo teisė vykdyti veiklą: Pateikdamas pasiūlymą tiekėjas patvirtina, kad yra teisėtai įsteigtas arba registruotas ir turi teisę verstis prekių tiekimo veikla. LRK gali paprašyti tai pagrindžiančių dokumentų. Atskirų kvalifikacijos įrodymų pateikti nereikalaujama.

Konfidencialumas: Tiekėjai pasiūlyme turi nurodyti, kokia pasiūlyme pateikta informacija yra konfidenciali. Tiekėjų pateikta konfidenciali informacija tretiesiems asmenims neatskleidžiama, išskyrus teisės aktų nustatytus atvejus.

Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. 

	Pirkimo būdas 
	Konkursas	

	Pasiūlymų pateikimo data, vieta ir laikas 
	Pasiūlymas turi būti pateiktas iki 2026 m. spalio 19 d. 17.00 val.  el. paštu uzsakymai@redcross.lt

	Pasiūlymų vertinimo kriterijus 
	Kiekvienoje pirkimo dalyje laimėtoju pripažįstamas visus tos dalies pirkimo reikalavimus atitinkantis tiekėjas, pasiūlęs mažiausią bendrą galutinę tos dalies kainą su PVM, o jei PVM netaikomas – mažiausią galutinę LRK mokėtiną kainą. Visų trijų dalių bendra pasiūlymo suma nėra vienas bendras vertinimo kriterijus.

	Sutarties sudarymas
	Su kiekvienos pirkimo dalies laimėtoju sudaroma atitinkamos dalies prekių pirkimo–pardavimo sutartis pagal 3 priedo projektą. Kai tiekėjas laimi kelias dalis, gali būti sudaroma viena sutartis, aiškiai išskiriant kiekvienos dalies prekes ir kainą.

TECHNINĖ SPECIFIKACIJA 

Pirkimo objektas skaidomas į tris dalis. Kiekvienos dalies minimalieji techniniai reikalavimai pateikti atskirai. Tiekėjas siūlomų parametrų stulpelyje nurodo konkrečią siūlomos prekės atitiktį, o kur prašoma – gamintoją, modelį ir vizualą.
Visos tiekiamos prekės turi būti naujos, nenaudotos, tinkamos mokymams ir komplektuojamos pagal atitinkamos dalies reikalavimus. Dokumentacija / naudojimo instrukcija pateikiama kartu su įranga, kaip numatyta atitinkamoje techninėje specifikacijoje.

I DALIS. Automatiniai mokomieji išoriniai defibriliatoriai – 20 vnt.
	Eil. Nr.
	Parametras / sąlyga
	Minimalūs reikalavimai
	Tiekėjo siūlomi parametrai

	1.
	Siūloma prekė
	Nurodyti gamintoją, modelį ir pridėti prekės vizualą.
	

	1.1.
	Paskirtis
	Pirmosios pagalbos mokymams; galima praktikuoti defibriliacijos procedūrą be tikros elektros iškrovos.
	

	1.2.
	Išvaizda ir veikimo principas
	Turi atitikti realaus defibriliatoriaus išvaizdą ir veikimo logiką.
	

	1.3.
	Automatinis režimas
	Turi veikti visiškai automatiniu režimu, be papildomo iškrovos mygtuko paspaudimo.
	

	1.4.
	Funkcionalumas
	Automatiškai įsijungia atidarius dangtelį.
Teikia garsinius ir vizualinius nurodymus.
Leidžia imituoti skirtingus scenarijus, įskaitant tinkamą / netinkamą elektrodų uždėjimą, analizės klaidas ir širdies ritmo atpažinimą.
Instruktorius gali nuotoliniu būdu keisti scenarijus realiu laiku.
	

	1.5.
	Elektrodai ir išvaizda
	Komplekte – daugkartiniam mokymui tinkami pakartotinai naudojami elektrodai.
Ant elektrodų turi būti aiškiai pavaizduota (piktogramomis ar schemomis), kuriose manekeno krūtinės ląstos vietose jie turi būti uždedami.
Elektrodai turi būti iš anksto prijungti.
Dizainas turi būti identiškas realiam defibriliatoriaus modeliui.
	

	1.6.
	Automatinė savitikra
	Atlieka automatinę vidinę savitikrą ir informuoja apie būklę.
	

	1.7.
	Kalbos ir režimai
	Kalbas galima perjungti naudojimo metu, be papildomo programavimo. 
Privaloma lietuvių kalba.
	

	1.8.
	Energijos tiekimas
	Veikia su įkraunama arba keičiamomis baterijomis; veikimo trukmė be įkrovimo – ne mažiau kaip 3 val. Turi baterijos įkrovos indikatorių.
	

	1.9.
	Komplektacija
	Mokomasis defibriliatorius, pakartotinai naudojami elektrodai, nuotolinio valdymo pultas, instrukcija ir transportavimo dėklas.
	

	1.10.
	Garantija
	Ne trumpesnė kaip 12 mėnesių garantija.
	



Prieš sudarant sutartį numatyta galimybė išbandyti vieną siūlomo modelio prietaisą, laikantis pirkimo sąlygų.

II DALIS. Gaivinimo manekenai – 20 vnt.
	Eil. Nr.
	Parametras / sąlyga
	Minimalūs reikalavimai
	Tiekėjo siūlomi parametrai

	2.
	Siūloma prekė
	Nurodyti gamintoją, modelį ir pridėti prekės vizualą.
	

	2.1.
	Tipas
	Suaugusiojo liemens tipo gaivinimo manekenas.
	

	2.2.
	Matmenys (apytiksliai)
	55–66 cm.
	

	2.3.
	Svoris (apytikslis)
	2,5–3,5 kg.
	

	2.4.
	Funkcionalumas
	Tikroviškas galvos atlošimas ir smakro pakėlimas taisyklingam kvėpavimo takų atvėrimui.
Krūtinės pasipriešinimas panašus į vidutinio suaugusio žmogaus krūtinės pasipriešinimą. Spragtelėjimo garsas leidžia įvertinti, ar pasiektas tinkamas suspaudimo gylis (daugiau kaip 5 cm).
	

	2.5.
	Kvėpavimo takai
	Tikroviška burnos ir nosies kvėpavimo takų sistema, reikalaujanti taisyklingai užspausti nosį.
	

	2.6.
	Anatominiai orientyrai
	Išlaikyti krūtinkaulio, šonkaulių, jungo įlankos ir kardinės ataugos anatominiai orientyrai.
	

	2.7.
	Medžiaga
	Be latekso.
	

	2.8.
	Komplektacija
	Vienas papildomas veidas, vienas papildomas plaučių maišelis, 10 vnt. veido apsaugų, transportavimo krepšys.
	

	2.9.
	Garantija
	Ne trumpesnė kaip 2 metų garantija (vartojimo reikmenims netaikoma).
	

	2.10.
	Suderinamumas
	Manekenas turi būti tinkamas gaivinimo ir mokomojo defibriliatoriaus elektrodų uždėjimo pratyboms.
	




III DALIS. Atspringimo liemenės suaugusiesiems – 20 vnt.
	Eil. Nr.
	Parametras / sąlyga
	Minimalūs reikalavimai
	Tiekėjo siūlomi parametrai

	3.
	Siūloma prekė
	Nurodyti gamintoją, modelį ir pridėti prekės vizualą.
	

	3.1.
	Paskirtis
	Skirta praktikuoti užspringimo šalinimo technikas, pvz., Heimlicho manevrą ir smūgius į nugarą. Imituoja kvėpavimo takų užsikimšimą ir suteikia grįžtamąjį ryšį apie veiksmų efektyvumą.
	

	3.2.
	Komplektacija
	Atspringimo liemenė su pagalvėle tarp menčių, skaidrus plastikinis kvėpavimo takas, 10 vnt. daugkartinio naudojimo kamštelių, transportavimo krepšys.
	

	3.3.
	Spalva
	Raudona.
	

	3.4.
	Funkcionalumas
	Galima naudoti stovint arba sėdint ant kėdės.
Dėvintis asmuo gali pabandyti atlikti veiksmą ir pats, be partnerio pagalbos.
	

	3.5.
	Garantija
	Ne trumpesnė kaip 12 mėnesių garantija.
	




Aplinkosauginiai reikalavimai:
	Eil. Nr.

	Reikalaujamų parametrų ir sąlygų reikšmės 
	Tiekėjo siūlomų parametrų ir sąlygų reikšmės 

	1.
	Tiekėjas, vykdydamas sutartį, turi siekti mažinti popierinių dokumentų naudojimą ir administracinę informaciją teikti elektroninėmis priemonėmis, kai tai leidžia teisės aktai ir prekių tiekimo pobūdis.

_____________________________________________________
	(Tiekėjo arba jo įgalioto asmens pareigos, vardas, pavardė, parašas)














Priedas nr.  2


PASIŪLYMAS 
DĖL MOKOMŲJŲ DEFIBRILIATORIŲ, GAIVINIMO MANEKENŲ IR ATSPRINGIMO LIEMENIŲ PIRKIMO

____________________
(Data)

	[bookmark: _Hlk231331492]Tiekėjo pavadinimas

	


	Tiekėjo adresas  

	


	Įmonės kodas 

	

	Pridėtinės vertės mokėtojo kodas 

	

	Už pasiūlymą atsakingo asmens vardas, pavardė  

	

	Telefono numeris  

	


	El. pašto adresas  

	




Pateikdami šį pasiūlymą patvirtiname, kad susipažinome su pirkimo dokumentais ir sutinkame su jų sąlygomis, o siūlomos prekės atitinka 1 priede nustatytus reikalavimus toms dalims, kurioms teikiame pasiūlymą.

Siūlomos pirkimo dalys ir kainos

Tiekėjas užpildo tik siūlomos (-ų) dalies (-ių) eilutes. Dalys, kurioms pasiūlymas neteikiamas, pažymimos „Neteikiama“. Kiekvienos dalies kaina vertinama atskirai.

	Eil. Nr. 

	Prekės pavadinimas ir aprašymas 


	Matavimo vnt. 

	
Kiekis 

	Vieneto kaina, EUR be PVM
        

	Vieneto kaina, EUR su PVM
 
	Viso už dalį, galutinė kaina, Eur su PVM

	1.
	Automatiniai mokomieji išoriniai defibriliatoriai
	Vnt.
	20
	
	
	

	2.
	Gaivinimo manekenai
	Vnt.
	20
	
	
	

	3.
	Atspringimo liemenės suaugusiesiems
	Vnt.
	20
	
	
	



Galutinė kaina turi apimti pakuotę, transportavimą, pristatymą, mokesčius, rinkliavas ir visas kitas įvykdymo išlaidas. Jei PVM netaikomas, nurodomas netaikymo pagrindas ir galutinė LRK mokėtina kaina.

Pasiūlymas galioja ne trumpiau kaip 30 kalendorinių dienų nuo pasiūlymų pateikimo termino pabaigos.

Kartu su pasiūlymu pateikiami šie dokumentai:

	Eil. Nr.

	Pateiktų dokumentų pavadinimas 
	Dokumento puslapių skaičius 


	
	
	

	
	
	

	
	
	



Subtiekėjai (jeigu pasitelkiami):

	Subtiekėjo pavadinimas ir adresas
	Kurioms dalims ir kokiai apimčiai pasitelkiamas 

	
	

	
	




Šiame pasiūlyme yra pateikta ir ši konfidenciali informacija (pildyti tuomet, jei bus pateikta konfidenciali informacija. Teikėjas negali nurodyti, kad konfidencialus yra pasiūlymo įkainis (kaina) arba, kad visas pasiūlymas yra konfidencialus):


	Eil. Nr. 

	Pateikto dokumento pavadinimas 
	Pateikto dokumento puslapis (-iai) 

	
	
	

	
	
	

	
	
	




______________________________________________________
	(Tiekėjo arba jo įgalioto asmens pareigos, vardas, pavardė, parašas)

			













Priedas Nr. 3

PREKIŲ PIRKIMO–PARDAVIMO SUTARTIS Nr. 

2026 m. spalio mėn. d.

Lietuvos Raudonojo Kryžiaus draugija (toliau – UŽSAKOVAS), juridinio asmens kodas 190679146, adresas Statybininkų g. 12, Kaunas, atstovaujama generalinės sekretorės Ingridos Damulienės, veikiančios pagal įstatus, ir [TIEKĖJO PAVADINIMAS] (toliau – TIEKĖJAS), juridinio asmens kodas [ĮRAŠYTI], atstovaujamas [ĮRAŠYTI], veikiančio pagal [ĮRAŠYTI], kartu vadinami Šalimis, sudaro šią sutartį (toliau – Sutartis).
1. SUTARTIES OBJEKTAS
1.1. TIEKĖJAS įsipareigoja parduoti ir pristatyti UŽSAKOVUI šios Sutarties 1.2 punkte nurodytas prekes (toliau – Prekės), atitinkančias atitinkamų pirkimo dalių technines specifikacijas (Sutarties priedas Nr. 1) ir TIEKĖJO pasiūlymą (Sutarties priedas Nr. 2), o UŽSAKOVAS įsipareigoja tinkamai pristatytas ir reikalavimus atitinkančias Prekes priimti ir už jas sumokėti. 
1.2. Pagal šią Sutartį perkamos toliau pateiktoje lentelėje nurodytos Prekės:
	Pirkimo dalis
	Prekės pavadinimas, gamintojas ir modelis
	Kiekis, vnt.
	Vieneto kaina be PVM, Eur
	Vieneto galutinė kaina, Eur
	Bendra dalies kaina, Eur

	I
	Mokomieji išoriniai defibriliatoriai
Gamintojas / modelis: [ĮRAŠYTI]
	20
	[____]
	[____]
	[____]

	II
	Gaivinimo manekenai
Gamintojas / modelis: [ĮRAŠYTI]
	20
	[____]
	[____]
	[____]

	III
	Atspringimo liemenės suaugusiesiems
Gamintojas / modelis: [ĮRAŠYTI]
	20
	[____]
	[____]
	[____]


Pastaba. „Galutinė kaina“ yra visa LRK mokėtina suma, įskaitant PVM, kai jis taikomas. Jei PVM netaikomas, galutinė kaina lygi kainai be PVM.
1.3. TIEKĖJAS patvirtina, kad Prekės yra naujos, nenaudotos ir atitinka Sutarties priede Nr. 1 bei pasiūlyme nurodytus techninius reikalavimus.
2. SUTARTIES KAINA IR APMOKĖJIMAS
2.1. Bendra Sutarties kaina – [SUMA] Eur su PVM / galutinė mokėtina kaina, kai PVM netaikomas. Prekės vieneto kaina – [SUMA] Eur su PVM / galutinė mokėtina kaina.
2.2. Į Sutarties kainą įtrauktos visos su Prekių įsigijimu, komplektavimu, pakavimu, transportavimu ir pristatymu susijusios išlaidos, mokesčiai ir rinkliavos.
2.3. UŽSAKOVAS atsiskaito vienu mokėjimu už tinkamai pristatytas ir priimtas visas Sutarties Prekes per 30 kalendorinių dienų nuo tinkamos sąskaitos faktūros gavimo dienos. Mokėjimas atliekamas bankiniu pavedimu.
3. PREKIŲ PRISTATYMAS IR PRIĖMIMAS
3.1. TIEKĖJAS įsipareigoja pristatyti Prekes per 30 kalendorinių dienų nuo Sutarties pasirašymo dienos.
3.2. Prekių pristatymo vieta: Statybininkų g.12, Kaunas (Lietuvos Raudonojo Kryžiaus draugijos Kauno skyrius). TIEKĖJAS iš anksto suderina pristatymo laiką su UŽSAKOVO atsakingu asmeniu.
3.3. Kartu su Prekėmis TIEKĖJAS perduoda techninėje specifikacijoje nustatytus komplektacijos elementus, dokumentus ir instrukcijas.
3.4. UŽSAKOVAS pristatymo metu patikrina Prekių kiekį, matomą būklę ir komplektaciją. Pastebėjus trūkumus, jie nurodomi perdavimo–priėmimo dokumente arba raštu pranešami TIEKĖJUI.
3.5. Paaiškėjus, kad pristatytos Prekės neatitinka Sutarties techninių reikalavimų arba turi trūkumų, TIEKĖJAS savo sąskaita pašalina trūkumus arba pakeičia Prekes tinkamomis per Šalių raštu suderintą protingą terminą. Prekės laikomos tinkamai perduotomis, kai pašalinti priėmimo metu nustatyti trūkumai.
4. ŠALIŲ TEISĖS IR PAREIGOS
4.1. TIEKĖJAS įsipareigoja: pristatyti Sutarties reikalavimus atitinkančias Prekes ir jų komplektaciją; informuoti apie pristatymo aplinkybes; bendradarbiauti sprendžiant trūkumus; užtikrinti iš UŽSAKOVO gautos neviešos informacijos konfidencialumą.
4.2. UŽSAKOVAS įsipareigoja: sudaryti sąlygas pristatyti Prekes, laiku informuoti apie nustatytus trūkumus ir atsiskaityti pagal Sutartį.
4.3. TIEKĖJO atsakingas asmuo: [VARDAS, PAVARDĖ, TEL., EL. PAŠTAS]. UŽSAKOVO atsakingas asmuo: [VARDAS, PAVARDĖ, TEL., EL. PAŠTAS].
5. KOKYBĖ, GARANTIJA IR ATSAKOMYBĖ
5.1. II dalies gaivinimo manekenams suteikiama ne trumpesnė kaip 24 mėnesių garantija, išskyrus vartojimo reikmenis, kaip nurodyta techninėje specifikacijoje. I ir III dalims mokomiesiems defibriliatoriams ir atspringimo liemenėms suteikiama ne trumpesnė kaip 12 mėnesių garantija.
5.2. Garantijos terminas skaičiuojamas nuo tinkamo Prekių perdavimo UŽSAKOVUI dienos. Garantiniu laikotarpiu paaiškėjus prekių gamybos ar medžiagų defektams, TIEKĖJAS įsipareigoja savo sąskaita pašalinti trūkumus arba pakeisti nekokybiškas Prekes tinkamomis. Visas su garantinių įsipareigojimų vykdymu susijusias išlaidas apmoka TIEKĖJAS.
5.3. Už Sutartyje numatytų įsipareigojimų nevykdymą ar netinkamą vykdymą Šalys atsako Lietuvos Respublikos teisės aktų nustatyta tvarka ir atlygina dėl jų kaltės kitai Šaliai padarytus pagrįstus nuostolius.
6. NENUGALIMOS JĖGOS APLINKYBĖS
6.1. Šalis neatsako už Sutarties neįvykdymą, jei įrodo, kad jis įvyko dėl nenugalimos jėgos aplinkybių, kurių ji negalėjo numatyti, išvengti ar nugalėti. Apie tokias aplinkybes nedelsiant raštu pranešama kitai Šaliai.
6.2. Nenugalimos jėgos aplinkybėms trukus ilgiau kaip 30 kalendorinių dienų, bet kuri Šalis gali nutraukti Sutartį raštu informavusi kitą Šalį. Iki nutraukimo atsiradusios mokėjimo ir atsakomybės prievolės išlieka.
7. SUTARTIES KEITIMAS IR PASIBAIGIMAS
7.1. Sutartis įsigalioja ją pasirašius ir galioja iki visiško įsipareigojimų įvykdymo, išskyrus nuostatas, pagal savo pobūdį taikomas po jos pasibaigimo.
7.2. Sutarties sąlygos keičiamos abiejų Šalių rašytiniu susitarimu.
7.3. Sutartis gali būti nutraukta abiejų Šalių rašytiniu susitarimu arba Lietuvos Respublikos civilinio kodekso nustatytais atvejais ir tvarka. Sutarties nutraukimas nepanaikina iki jo atsiradusių mokėjimo, garantinių ir atsakomybės prievolių.
8. SUBTIEKIMAS IR BAIGIAMOSIOS NUOSTATOS
8.1. TIEKĖJAS gali pasitelkti subtiekėjus, tačiau už jų veiksmus ir Sutarties tinkamą įvykdymą atsako kaip už savo.
8.2. Ginčai pirmiausia sprendžiami derybomis; per 30 dienų nesusitarus, sprendžiami Lietuvos Respublikos teismuose pagal galiojančius teisės aktus.
8.3. Šalys asmens duomenis tvarko tik tiek, kiek būtina Sutarties sudarymui, vykdymui ir administravimui, laikydamosi taikomų asmens duomenų apsaugos reikalavimų.
8.4. Pasikeitus Šalies kontaktiniams ar kitiems rekvizitams, apie tai nedelsiant raštu informuojama kita Šalis.
8.5. Šalys vykdydamos Sutartį laikosi pirkimo dokumentuose nustatytų aplinkosauginių reikalavimų ir taikomų Lietuvos Respublikos teisės aktų nuostatų, įskaitant aplinkos ministro 2011 m. birželio 28 d. įsakymu Nr. D1-508 patvirtintą aprašą, kiek jis taikomas šiam pirkimui.
8.6. Neatskiriamos Sutarties dalys: (1) tos pirkimo dalies, dėl kurios sudaroma Sutartis, techninė specifikacija (Priedas Nr. 1); (2) TIEKĖJO pasiūlymas dėl atitinkamos dalies su kainomis ir prekės identifikavimu (Priedas Nr. 2).
8.7. Korespondencija ir pranešimai siunčiami Šalių rekvizituose nurodytais el. pašto adresais, jei raštu nesusitariama kitaip.
9. ŠALIŲ REKVIZITAI IR PARAŠAI
	TIEKĖJAS
	UŽSAKOVAS

	[Pavadinimas]
Juridinio asmens kodas: [_____]
Adresas: [_____]
PVM mokėtojo kodas: [_____]
Bankas: [_____]
Sąskaita: [_____]
Tel.: [_____]
El. paštas: [_____]
	Lietuvos Raudonojo Kryžiaus draugija
Juridinio asmens kodas: 190679146
Adresas: Statybininkų g. 12, LT-50127 Kaunas
PVM mokėtojo kodas: LT100018444715
Bankas: SEB
Sąskaita: LT277044060000908211
El. paštas: uzsakymai@redcross.lt

	Atstovas: [pareigos, vardas, pavardė]
Parašas: __________________
	Generalinė sekretorė Ingrida Damulienė
Parašas: __________________



4

